**แนวทางปฏิบัติในการเสนอขอพระราชทานเครื่องราชอิสริยาภรณ์และเหรียญจักรพรรดิมาลา ประจำปี 2565**

**การเสนอขอพระราชทานเครื่องราชอิสริยาภรณ์ ให้แก่ ข้าราชการ**

1. ให้ตรวจสอบคุณสมบัติของข้าราชการที่จะเสนอขอพระราชทานให้ถูกต้องตามระเบียบ  
   สำนักนายกรัฐมนตรีว่าด้วยการขอพระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย พ.ศ. 2536 และระเบียบสำนักนายกรัฐมนตรีว่าด้วยการ  
   ขอพระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย (ฉบับที่ 2) พ.ศ. 2552 โดยชั้นตราที่เสนอขอพระราชทานให้เป็นไปตามบัญชี 41 แนบท้าย โดยเคร่งครัด  **(ตารางเทียบตำแหน่ง)**
2. ข้าราชการที่จะเสนอขอพระราชทานเครื่องราชอิสริยาภรณ์ จะต้องมีคุณสมบัติตามระเบียบฯ   
   พอสรุปได้ ดังนี้

2.1 ต้องมีระยะเวลารับราชการติดต่อกันมาแล้วไม่น้อยกว่า 5 ปีบริบูรณ์ นับตั้งแต่วันที่เริ่มเป็นข้าราชการ ถึงวันก่อนวันพระราชพิธีเฉลิมพระชนมพรรษาของปีที่จะเสนอขอพระราชทานไม่น้อยกว่า 60 วัน   
**(ต้องบรรจุเข้ารับราชการ ไม่หลังวันที่ 29 พฤษภาคม 2560)**

2.2 เป็นผู้ประพฤติดีและปฏิบัติงานราชการหรือปฏิบัติงานที่เป็นประโยชน์ต่อสาธารณชน   
ด้วยความอุตสาหะ ซื่อสัตย์ และเอาใจใส่ต่อหน้าที่อย่างดียิ่ง

2.3 เป็นผู้ไม่เคยมีพระบรมราชานุญาตให้เรียกคืนเครื่องราชอิสริยาภรณ์ หรือต้องรับโทษจำคุก  
โดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

2.4 **การเสนอขอพระราชทานเครื่องราชอิสริยาภรณ์ ต้องไม่ขอพระราชทานปีติดกัน เว้นแต่การขอพระราชทานตามข้อ 11(1) (2) และ (3) ของระเบียบฯ**

2.5 การจัดส่งเอกสารประกอบการเสนอขอพระราชทาน**ชั้นต่ำกว่าสายสะพาย** ดังนี้

- แบบรายงานเสนอขอพระราชทานฯ (แบบ ร.ร.1) จำนวนคนละ 1 ชุด

- สำเนา ก.พ.7 ที่เป็นปัจจุบัน จำนวนคนละ 2 ชุด

- สำเนาทะเบียนบ้าน จำนวนคนละ 2 ชุด

- สำเนาบัตรประจำตัวประชาชน จำนวนคนละ 2 ชุด

- **รับรองสำเนาเอกสารด้วยปากกาหมึกสีน้ำเงินให้ครบทุกหน้า**

2.6 การจัดส่งเอกสารประกอบการเสนอขอพระราชทาน**ชั้นสายสะพาย** ดังนี้

- แบบรายงานเสนอขอพระราชทานฯ (แบบ ร.ร.1) จำนวนคนละ 1 ชุด

- สำเนา ก.พ.7 ที่เป็นปัจจุบัน จำนวนคนละ 4 ชุด

- สำเนาทะเบียนบ้าน จำนวนคนละ 4 ชุด

- สำเนาบัตรข้าราชการหรือสำเนาบัตรประจำตัวประชาชน จำนวนคนละ 4 ชุด

- สำเนาคำสั่งแต่งตั้งให้ดำรงตำแหน่งระดับชำนาญการพิเศษ จำนวนคนละ 4 ชุด

- สำเนาประกาศราชกิจจาได้รับชั้น ท.ช. หรือ ป.ม. (กรณีขอชั้น ป.ช.) จำนวนคนละ 4 ชุด

- สำเนาคำสั่งเลื่อนเงินเดือนครั้งสุดท้าย (1 เมษายน 2564) จำนวนคนละ 4 ชุด

- **รับรองสำเนาเอกสารด้วยปากกาหมึกสีน้ำเงินให้ครบทุกหน้า**

**บัญชี 41 เกณฑ์การเสนอขอพระราชทานเครื่องราชอิสริยาภรณ์ ให้แก่ ข้าราชการ (ตารางเทียบตำแหน่ง)**

|  |  |  |  |  |  |
| --- | --- | --- | --- | --- | --- |
| **ลำดับ** | **อันดับ/ตำแหน่ง** | **เครื่องราชอิสริยาภรณ์ที่ขอพระราชทาน** | | **เงื่อนไขและระยะเวลาการขอพระราชทาน** | **หมายเหตุ** |
| **เริ่มต้นขอ** | **เลื่อนได้ถึง** |  |  |
| **1.** | ครูผู้ช่วย  ครู คศ.1  รอง ผอ.ร.ร. คศ.1  หรือระดับปฏิบัติการ | ต.ม. | - | ต้องมีระยะเวลารับราชการติดต่อกันมาแล้วไม่น้อยกว่า  5 ปีบริบูรณ์ | บรรจุเข้ารับราชการไม่หลัง วันที่ 29 พฤษภาคม 2560 |
| **2.** | ครูชำนาญการ  รอง ผอ.ร.ร. ชำนาญการ  ผอ.ร.ร. ชำนาญการ  รอง ผอ.สพท. ชำนาญการ  หรือระดับชำนาญการ | ต.ช. | ท.ช. | **1.** เริ่มขอพระราชทาน ต.ช. ได้  **2.** ได้รับเงินเดือนไม่ต่ำกว่า 22,140 บาท ให้ขอ ท.ม. ได้  **3.** ได้รับเงินเดือนไม่ต่ำกว่า 22,140 บาท มาแล้วไม่น้อยกว่า 5 ปีบริบูรณ์ ให้ขอ ท.ช.ได้ |  |
| **3.** | ครูชำนาญการพิเศษ  รอง ผอ.ร.ร. ชำนาญการพิเศษ  รอง ผอ.สพท. ชำนาญการพิเศษ  ผอ.สพท. ชำนาญการพิเศษ | ท.ช. |  | ขอพระราชทาน ท.ช. ได้ |  |
| **4.** | ผอ.ร.ร. ชำนาญการพิเศษ หรือระดับชำนาญการพิเศษ | ท.ช. | ป.ม. | **1.** เริ่มขอ ท.ช. ได้  **2.** ได้รับเงินเดือนขั้น 58,390 บาท และได้ ท.ช. มาแล้ว ไม่น้อยกว่า 5 ปีบริบูรณ์ ให้ขอ ป.ม.ได้ | ขอพระราชทานได้ในปีที่เกษียณอายุราชการเท่านั้น สำหรับ ผอ.ร.ร. |
| **5.** | ครูเชี่ยวชาญ  รอง ผอ.ร.ร. เชี่ยวชาญ  ผอ.ร.ร. เชี่ยวชาญ  รอง ผอ.สพท. เชี่ยวชาญ  ผอ.สพท. เชี่ยวชาญ  หรือระดับเชี่ยวชาญ | - | ม.ว.ม. | **1.** ได้ ท.ช. มาแล้วไม่น้อยกว่า  3 ปีบริบูรณ์ ให้ขอ ป.ม. ได้  **2.** ได้ ป.ม. มาแล้วไม่น้อยกว่า  3 ปีบริบูรณ์ ให้ขอ ป.ช. ได้  **3.** ได้ ป.ช. มาแล้วไม่น้อยกว่า  5 ปีบริบูรณ์ ให้ขอ ม.ว.ม. ได้  **4.** ในปีที่จะเกษียณอายุราชการ  ให้ขอพระราชทานสูงขึ้นได้อีก 1 ชั้นตรา แต่ไม่เกิน ป.ช. ยกเว้นกรณีลาออก |  |

**หมายเหตุ การเสนอขอพระราชทานฯ จะเสนอขอปีติดกันไม่ได้ เว้นแต่ ลำดับที่ 5 ข้อ 4 ขอปีติดกันได้**

**การเสนอขอพระราชทานเหรียญจักรพรรดิมาลา**

1. ให้ตรวจสอบคุณสมบัติของผู้ที่จะเสนอขอพระราชทานตามพระราชบัญญัติเหรียญจักรพรรดิมาลาและเหรียญจักรพรรดิมาลา พ.ศ. 2484 และที่แก้ไขเพิ่มเติม
2. การนับเวลาราชการให้นับตั้งแต่เริ่มรับราชการจนครบ 25 ปีบริบูรณ์ (กรณีเริ่มรับราชการก่อนอายุครบ

18 ปีบริบูรณ์ ให้เริ่มนับตั้งแต่วันที่อายุครบ 18 ปีบริบูรณ์ และไม่นับเวลาที่เป็นข้าราชการวิสามัญและเวลาที่เป็น  
ครูประชาบาล)

1. ผู้ที่เคยออกจากราชการไปแล้ว เมื่อได้รับการบรรจุกลับเข้ารับราชการใหม่ให้นับเวลาราชการ

ก่อนออกจากราชการ และเวลาการรับราชการครั้งหลังรวมกันได้ และการนับระยะเวลารับราชการครบ 25 ปีบริบูรณ์  **ให้นับถึงวันที่ 27 กรกฎาคม 2565**

1. ผู้ที่จะเสนอขอพระราชทานเหรียญจักรพรรดิมาลาจะขอพระราชทานเครื่องราชอิสริยาภรณ์   
   ตามสิทธิ์ในปีเดียวกัน (อายุราชการนับได้ 25 ปีบริบูรณ์) มีสิทธิ์เสนอขอพระราชทานเหรียญจักรพรรดิมาลาได้ทันที)
2. ผู้เกษียณอายุราชการในปีที่เสนอขอพระราชทาน ให้ขอพระราชทานรวมกันกับข้าราชการทั่วไปไม่ต้อง

แยกบัญชีเหมือนกับการเสนอขอพระราชทานเครื่องราชอิสริยาภรณ์

1. ต้องเป็นผู้รับราชการมาด้วยความเรียบร้อยเป็นเวลาไม่น้อยกว่า 25 ปี กรณีที่ข้าราชการกระทำความผิด

แต่ได้รับการล้างมลทินตามพระราชบัญญัติล้างมลทินแสดงว่าข้าราชการผู้นั้นยังมีความผิดอยู่เพียงแต่ให้ถือว่าบุคคลนั้นมิได้เคยถูกลงโทษมาก่อน และกรณีไม่ได้รับการเลื่อนขั้นเงินเดือน เนื่องจากผลการประเมินการปฏิบัติราชการต่ำกว่าเกณฑ์ ลาป่วย ลากิจ และมาสายเกิน ไม่ถือว่าเป็นบุคคลที่รับราชการมาด้วยความเรียบร้อย ไม่สามารถเสนอขอพระราชทานเหรียญจักรพรรดิมาลา

1. การจัดส่งเอกสารประกอบการเสนอขอพระราชทานเหรียญจักรพรรดิมาลา

* ประวัติสำหรับเสนอขอพระราชทานฯ จำนวนคนละ 4 ชุด
* สำเนาบัตรประจำตัวประชาชน จำนวนคนละ 2 ชุด
* สำเนา ก.พ.7 ที่เป็นปัจจุบัน จำนวนคนละ 2 ชุด
* สำเนาทะเบียนบ้าน จำนวนคนละ 2 ชุด
* ลงลายมือชื่อเจ้าของประวัติท้ายแบบประวัติด้วยปากกาหมึกสีน้ำเงิน
* **รับรองสำเนาเอกสารด้วยปากกาหมึกสีน้ำเงินให้ครบทุกหน้า**

**การขอพระราชทานเครื่องราชอิสริยาภรณ์ ให้แก่ ลูกจ้างประจำ**

1.ให้ตรวจสอบคุณสมบัติของผู้ที่จะเสนอขอพระราชทานเครื่องราชอิสริยาภรณ์ให้ถูกต้องตามระเบียบสำนักนายกรัฐมนตรีว่าด้วยการขอพระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย พ.ศ. 2536 โดยชั้นตราที่เสนอขอพระราชทานให้เป็นไป ตามบัญชี 15 แนบท้าย   
โดยเคร่งครัด (ตารางเทียบตำแหน่ง)

2.ลูกจ้างประจำที่จะเสนอขอพระราชทานเครื่องราชอิสริยาภรณ์ จะต้องมีคุณสมบัติตามระเบียบฯ   
พอสรุปได้ ดังนี้

2.1 ต้องเป็นลูกจ้างประจำของส่วนราชการตามระเบียบกระทรวงการคลังว่าด้วยลูกจ้างประจำของส่วนราชการ และหมายความรวมถึงลูกจ้างประจำของส่วนราชการส่วนท้องถิ่นเมืองพัทยาและกรุงเทพมหานคร

2.2 ต้องเป็นลูกจ้างประจำที่มีชื่อและลักษณะงานเป็นลูกจ้างประจำโดยตรง หมวดฝีมือ หรือลูกจ้างประจำที่มีชื่อและลักษณะเหมือนข้าราชการ

2.3 ต้องปฏิบัติงานติดต่อกันมาแล้วไม่น้อยกว่า 8 ปีบริบูรณ์ นับตั้งแต่วันเริ่มรับจ้างถึงวันก่อนวันพระราชพิธีเฉลิมพระชนมพรรษา 60 วัน (ต้องบรรจุเข้ารับราชการ ไม่หลังวันที่ 29 พฤษภาคม 2557)

2.4 เป็นผู้ประพฤติดีและปฏิบัติงานราชการหรือปฏิบัติงานที่เป็นประโยชน์ต่อสาธารณชนด้วยความอุตสาหะ ซื่อสัตย์ และเอาใจใส่ต่อหน้าที่อย่างดียิ่ง

2.5 เป็นผู้ไม่เคยมีพระบรมราชานุญาตให้เรียกคืนเครื่องราชอิสริยาภรณ์ หรือต้องรับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

2.6 การจัดส่งเอกสารประกอบการเสนอขอพระราชทาน

- แบบรายงานเสนอขอพระราชทานฯ (แบบ ร.ร.1) จำนวนคนละ 1 ชุด

- สำเนาบัตรประจำตัวประชาชน จำนวนคนละ 2 ชุด

- สำเนา ก.พ.7 ที่เป็นปัจจุบัน จำนวนคนละ 2 ชุด

- สำเนาทะเบียนบ้าน จำนวนคนละ 2 ชุด

**- รับรองสำเนาเอกสารด้วยปากกาหมึกสีน้ำเงินให้ครบทุกหน้า**

**บัญชี 15 เกณฑ์การขอพระราชทานเครื่องราชอิสริยาภรณ์ ให้แก่ ลูกจ้างประจำ (ตารางเทียบ)**

|  |  |  |
| --- | --- | --- |
| **ชั้นตรา** | **เงื่อนไขและระยะเวลาการเลื่อนชั้นตรา** | **หมายเหตุ** |
| บ.ม. | - เป็นลูกจ้างประจำ ได้รับค่าจ้างตั้งแต่อัตราเงินเดือนขั้นต่ำของข้าราชการพลเรือน ระดับปฏิบัติการ (8,340 บาท) แต่ไม่ถึงขั้นต่ำของอัตราเงินเดือนข้าราชการพลเรือนระดับชำนาญการ (15,050 บาท)  - ต้องปฏิบัติงานติดต่อกันมาแล้วไม่น้อยกว่า 8 ปีบริบูรณ์ นับระยะเวลาถึงวันที่ 29 พฤษภาคม ของปีที่เสนอขอพระราชทาน | ห้ามไม่ให้ขอพระราชทานปีติดกัน |
| บ.ช. | 1. ได้ บ.ม. มาแล้วไม่น้อยกว่า 5 ปีบริบูรณ์ หรือ  2. ได้รับค่าจ้างตั้งแต่อัตราเงินเดือนของข้าราชการพลเรือนระดับชำนาญการ (15,050 บาท) |
| จ.ม. | ได้ บ.ช. มาแล้ว ไม่น้อยกว่า 5 ปีบริบูรณ์ |
| จ.ช. | ได้ จ.ม. มาแล้ว ไม่น้อยกว่า 5 ปีบริบูรณ์ |

**การขอพระราชทานเครื่องราชอิสริยาภรณ์ ให้แก่ พนักงานราชการ**

1. ให้ตรวจสอบคุณสมบัติของผู้ที่จะเสนอขอพระราชทานเครื่องราชอิสริยาภรณ์ให้ถูกต้องตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ 33 เรื่อง แก้ไขเพิ่มเติมระเบียบสำนักนายกรัฐมนตรีว่าด้วยการขอพระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย พ.ศ. 2536 โดยชั้นตราที่เสนอขอพระราชทานให้เป็นไปตามบัญชี 32 แนบท้าย โดยเคร่งครัด **(ตารางสรุปท้ายนี้)**
2. พนักงานราชการจะเสนอขอพระราชทานเครื่องราชอิสริยาภรณ์ จะต้องมีคุณสมบัติตามประกาศฯ พอสรุปได้ ดังนี้
   1. ต้องเป็นพนักงานราชการกลุ่มงานบริการ กลุ่มงานเทคนิค กลุ่มงานบริหารทั่วไป
   2. ต้องปฏิบัติงานติดต่อกันมาแล้วไม่น้อยกว่า 5 ปีบริบูรณ์ นับตั้งแต่วันเริ่มรับจ้างถึงวัน  
      ก่อนวันพระราชพิธีเฉลิมพระชนพรรษา 60 วัน **(ต้องบรรจุเข้ารับราชการ ไม่หลังวันที่ 29 พฤษภาคม 2560)**
   3. เป็นผู้ประพฤติดีและปฏิบัติงานราชการหรือปฏิบัติงานที่เป็นประโยชน์ต่อสาธารณชนด้วย ความอุตสาหะ ซื่อสัตย์ และเอาใจใส่ต่อหน้าที่อย่างดียิ่ง
   4. เป็นผู้ไม่เคยมีพระบรมราชานุญาตให้เรียกคืนราชอิสริยาภรณ์ หรือต้องรับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
   5. การจัดส่งเอกสารประกอบการเสนอขอพระราชทาน**ชั้นต่ำกว่าสายสะพาย**

* แบบรายงานเสนอขอพระราชทานฯ (แบบ ร.ร.1) จำนวนคนละ 1 ชุด
* สัญญาจ้าง ตั้งแต่เริ่มจ้างจนถึงปัจจุบัน จำนวนคนละ 2 ชุด
* สำเนาบัตรประจำตัวประชาชน จำนวนคนละ 2 ชุด
* สำเนาทะเบียนบ้าน จำนวนคนละ 2 ชุด
* **รับรองสำเนาเอกสารด้วยปากกาหมึกสีน้ำเงินให้ครบทุกหน้า**

**บัญชี 32 เกณฑ์การขอพระราชทานเครื่องราชอิสริยาภรณ์ ให้แก่ หนักงานราชการ  
(กลุ่มงานบริการ/กลุ่มงานเทคนิค)**

|  |  |  |
| --- | --- | --- |
| **ชั้นตรา** | **เงื่อนไขและระยะเวลาการเลื่อนชั้นตรา** | **หมายเหตุ** |
| บ.ม. | เป็นพนักงานราชการปฏิบัติงานติดต่อกันมาเป็นระยะเวลาไม่น้อยกว่า 5 ปีบริบูรณ์ เริ่มขอพระราชทาน บ.ม. | ห้ามไม่ให้ขอพระราชทาน ปีติดกัน |
| บ.ช. | ได้ บ.ม. มาแล้วไม่น้อยกว่า 5 ปีบริบูรณ์ |
| จ.ม. | ได้ บ.ช. มาแล้ว ไม่น้อยกว่า 5 ปีบริบูรณ์ |
| จ.ช. | ได้ จ.ม. มาแล้ว ไม่น้อยกว่า 5 ปีบริบูรณ์ |

**บัญชี 32 เกณฑ์การขอพระราชทานเครื่องราชอิสริยาภรณ์ ให้แก่ พนักงานราชการ  
(กลุ่มงานบริหารทั่วไป)**

|  |  |  |
| --- | --- | --- |
| **ชั้นตรา** | **เงื่อนไขและระยะเวลาการเลื่อนชั้นตรา** | **หมายเหตุ** |
| บ.ช. | เป็นพนักงานราชการปฏิบัติงานติดต่อกันมาเป็นระยะเวลาไม่น้อยกว่า 5 ปีบริบูรณ์ เริ่มขอพระราชทาน บ.ช. | ห้ามไม่ให้ขอพระราชทานปีติดกัน |
| จ.ม. | ได้ บ.ช. มาแล้วไม่น้อยกว่า 5 ปีบริบูรณ์ |
| จ.ช. | ได้ จ.ม. มาแล้ว ไม่น้อยกว่า 5 ปีบริบูรณ์ |
| ต.ม. | ได้ จ.ช. มาแล้ว ไม่น้อยกว่า 5 ปีบริบูรณ์ |

**เอกสารที่โรงเรียนรวบรวม และจักส่งให้สำนักงานเขตพื้นที่การศึกษามัธยมศึกษานนทบุรี  
เพื่อประกอบการเสนอขอพระราชทานเครื่องราชอิสริยาภรณ์และเหรียญจักพรรดิมาลา ประจำปี 2565**

**ชั้นต่ำกว่าสายสะพายของข้าราชการ** แนบเอกสาร ดังนี้  
 1. แบบแสดงคุณสมบัติข้าราชการซึ่งเสนอขอพระราชทานเครื่องราชอิสริยาภรณ์  
 ชั้นตรา (แบบ สพท.3) จำนวน 1 ชุด  
 2. แบบรายงานการเสนอขอพระราชทานเครื่องราชอิสริยาภรณ์ (แบบ ร.ร.1) จำนวนคนละ 1 ชุด  
 3. สำเนาบัตรประจำตัวประชาชน จำนวนคนละ 2 ชุด  
 4. สำเนา ก.พ.7 (ที่เป็นปัจจุบัน) จำนวนคนละ 2 ชุด  
 5. สำเนาทะเบียน จำนวนคนละ 2 ชุด

**ชั้นสายสะพาย** แนบเอกสาร ดังนี้  
 1. แบบแสดงคุณสมบัติข้าราชการซึ่งเสนอขอพระราชทานเครื่องราชอิสริยาภรณ์  
 ชั้นตรา (แบบ สพท.3) จำนวน 1 ชุด  
 2. แบบรายงานการเสนอขอพระราชทานเครื่องราชอิสริยาภรณ์ (แบบ ร.ร.1) จำนวนคนละ 1 ชุด  
 3. สำเนา ก.พ.7 (ที่เป็นปัจจุบัน) จำนวนคนละ 4 ชุด  
 4. สำเนาคำสั่งเลื่อนหรือแต่งตั้งให้ดำรงตำแหน่งชำนาญการพิเศษ จำนวนคนละ 4 ชุด  
 5. สำเนาทะเบียนบ้าน จำนวนคนละ 4 ชุด  
 6. สำเนาบัตรประจำตัวข้าราชการหรือบัตรประจำตัวประชาชน จำนวนคนละ 4 ชุด  
 7. สำเนาประกาศราชกิจจาได้รับชั้น ทช. หรือ ป.ม.(กรณีขอชั้น ป.ช.) จำนวนคนละ 4 ชุด  
 8. สำเนาคำสั่งเลื่อนขั้นเงินเดือนครั้งสุดท้าย จำนวนคนละ 4 ชุด

**ลูกจ้างประจำ (หมวดฝีมือ)** แนบเอกสาร ดังนี้

1. แบบบัญชีงบหน้าแสดงคุณสมบัติของลูกจ้างประจำ (หมวดฝีมือ)

ที่เสนอขอพระราชทานเครื่องราชอิสริยาภรณ์ ชั้นตรา (แบบ สพท.5) จำนวน 1 ชุด

2. แบบรายงานการเสนอขอพระราชทานเครื่องราชอิสริยาภรณ์ (แบบ รร.1) จำนวนคนละ 1 ชุด  
3. สำเนาบัตรประจำตัวประชาชน จำนวนคนละ 2 ชุด  
4. สำเนา ก.พ.7 จำนวนคนละ 2 ชุด  
5. สำเนาทะเบียนบ้าน จำนวนคนละ 2 ชุด

**พนักงานราชการ (กลุ่มงานบริการ กลุ่มงานเทคนิค และกลุ่มงานบริหารทั่วไป)** แนบเอกสารดังนี้

1. แบบรายงานเสนอขอพระราชทานฯ (แบบ ร.ร.1) จำนวน 1 ชุด
2. สำเนาสัญญาจ้าง ตั้งแต่เริ่มจ้างจนถึงปัจจุบัน จำนวนคนละ 2 ชุด
3. สำเนาบัตรประจำตัวประชาชน จำนวนคนละ 2 ชุด
4. สำเนาทะเบียนบ้าน จำนวนคนละ 2 ชุด

**เหรียญจักรพรรดิมาลาของข้าราชการ** แนบเอกสาร ดังนี้

1. แบบแสดงคุณสมบัติข้าราชการซึ่งเสนอขอพระราชทานเหรียญจักรพรรดิมาลา  
   ประจำปี............(แบบ ร.จ.พ.2) จำนวน 1 ชุด
2. แบบรายงานการเสนอขอพระราชทานเครื่องราชอิสริยาภรณ์ (แบบ ร.ร.1) จำนวนคนละ 2 ชุด
3. ประวัติสำหรับเสนอขอพระราชทานเหรียญจักรพรรดิมาลา จำนวนคนละ 4 ชุด
4. สำเนาบัตรประจำตัวประชาชน จำนวนคนละ 2 ชุด
5. สำเนา ก.พ.7 ที่เป็นปัจจุบัน จำนวนคนละ 2 ชุด
6. สำเนาทะเบียนบ้าน จำนวนคนละ 2 ชุด

................................................................